Allempoña ñapa' alla oterrnerr : — T̃e'ña po'ñoc̈hpa' o' e'ñe etsotuerra , o' huañerr ñeñt̃ sentyese't̃ ahuat̃ot̃eñ . Napa' e'ñe pa'mot̃rot̃eñ eñallen att̃en ñerra'mrrat̃e' quellec A ñeñt̃ pa'mot̃er pen alfabeto . Allempot̃eñña napa' c̈hocma eñallen esempohuañencha' huañerr ñeñt̃ allpon eñall , napa' att̃en ñerra'mrrat̃e' quellec Z ñeñt̃ all puen alfabeto . T̃e'pa' allohuen ñeñt̃ ama e'ñeye' coshetso pueyoc̈hro ñeñt̃ c̈hocmach es e'nenet , nañapa' napanetcha' ñeñt̃ alloch e'ñe eñmaterret . T̃arro'mar att̃o ama cosheneto c̈ha ottenet ñerra'mrrat̃e' ñeñt̃ atarr nanac oñpa'tets . Ñeñt̃o'marña t̃e' napa' notenes allohuenes ñeñt̃es oñpa'tetspa' napuerrescha' oñ ñeñt̃ ama ahuañañat̃e ñeñt̃ c̈hocma potets all . Ñeñt̃ña oñ alloña sapa' corretsasach . T̃arraña ñeñt̃ñapa' ama't coñe't̃apa' amach setsa'tero . E'ñe att̃a napuenes .
